Video: सोती हुई आंटी को मोबाइल की जगह पकड़ा दी चप्पल, सुपरस्टार बोले- मैं भी मम्मी के साथ ऐसा ही करूंगा  
विल स्मिथ ने शेयर किया वीडियो
सोती हुई महिला का वीडियो हुआ वायरल
हॉलीवुड एक्टर हैं विल स्मिथ
हॉलीवुड एक्टर विल स्मिथ (Will Smith) सोशल मीडिया पर काफी एक्टिव रहते हैं. विल स्मिथ की फिल्म 'अलादीन' हाल ही में रिलीज हुई थी जिसमें उन्होंने जिन्न का रोल किया था. विल स्मिथ (Will Smith) अकसर अपने सोशल मीडिया एकाउंट पर दिलचस्प वीडियो शेयर करते हैं और ये वीडियो खूब वायरल भी होते हैं. विल स्मिथ (Will Smith) ने हाल ही में अपने इंस्टाग्राम एकाउंट से एक वीडियो शेयर की है जो सोशल मीडिया पर जमकर वायरल है. हालांकि इस वीडियो में उनके कैप्शन को लोग ज्यादा पसंद कर रहे हैं.
दरअसल, हॉलीवुड एक्टर विल स्मिथ (Will Smith) ने एक वीडियो शेयर किया है, जिसमें एक महिला सोती हुई दिखाई दे रही हैं और उनके साथ मजेदार प्रैंक किया जाता है. इन आंटी को मोबाइल की जगह हाथ में चप्पल पकड़ा दी जाती है और वह भी इसे फोन समझकर उससे बात करने लगती हैं. लेकिन जब उन्हें इस बात का एहसास होता है कि ये मोबाइल नहीं चप्पल है तो वह उसे फेंक देती हैं. इस वीडियो को एक्टर विल स्मिथ ने अपने इंस्टाग्राम एकाउंट से शेयर किया है. इस वीडियो को शेयर करते हुए विल ने मजाकिया लहजे में लिखा है, 'मैं भी पक्का अपनी मम्मी के साथ इस प्रैंक को आजमाऊंगा.'
Hahahaha... I am DEFINITELY doing this to my Mother! : @thaliaaa_xo
A post shared by  Will Smith (@willsmith) on Jun 12, 2019 at 1:16pm PDT
अगर वर्क फ्रंट की बात करें तो विल जल्द ही 'स्पाइज इन डिस्गाइज (Spies In Disguise)' में जासूस का किरदार निभाते नजर आएंगे. इस फिल्म को ब्लू स्काई स्टूडियोज के बैनर तले बनाया जा रहा है. इस फिल्म में विल के अलावा टॉम हॉलैंड और कैरन गिलेन भी नजर आएंगे.